《鹤》
唐代·徐夤

阆苑瑶台岁月长，一归华表好增伤。新声乍警初零露，

折羽闲增几片霜。要伴神仙归碧落，岂随龟雁住方塘。

三山顶上无人处，琼树堪巢不死乡。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。